અગાઉ ધોની બનીને રિટાયર થયેલો શિવ (સુશાંત સિંહ રાજપૂત) બુડાપેસ્ટ-હંગેરીમાં બૅન્કની નોકરી કરવા જાય છે. જોકે ત્યાં જઈને તે સુશાંત સિંહમાંથી રણવીર સિંહ બનીને રૂપાળી છોકરીઓને પટાવવા માંડે છે એ અલગ વાત છે. આ જ ક્રમમાં તેને સાયરા સિંહ (ક્રિતી સૅનન) મળે છે. બે જ દિવસમાં બન્નેનો પ્રેમ બેડરૂમ સુધી પહોંચી જાય છે. તેમની પ્રેમ-પ્રેમની રમત ચાલુ હોય છે ત્યાં જ એક લિકર કિંગ ઝાકિર મર્ચન્ટ ઉર્ફે ઝેક (‘નીરજા’ ફેમ જિમ સાર્ભ)ની એન્ટ્રી થાય છે. શિવ સાથે કમિટેડ હોવા છતાં સાયરા સાઇકો ઝેક સાથે લટૂડીપટૂડી થાય છે. દારૂનો નશો ઊતરે ત્યારે સાયરાને ટuુબલાઇટ થાય છે કે ઝેક તો આઠસો વર્ષથી તેની પાછળ પડ્યો છે. મીન્સ કે તે ગયા ભવનો અધૂરો પ્રેમ પામવા પાછો આવ્યો છે. ઈવન પોતે અને શિવ પણ પ્રેમની બીજી ઇનિંગ્સ રમવા પૃથ્વી પર આવ્યાં છે.